Minister bring hofaansoek oor omstrede polisie huurkontrakDie minister van openbare werke, Gwen Mahlangu-Nkabinde. Foto: GCIS Minister Gwen Mahlangu-Nkabinde het Dinsdag aangekondig dat sy ŉ aansoek voor die Noord-Gautengse hooggeregshof in Pretoria gebring het om ŉ huurkontrak vir ŉ nuwe polisiehoofkantoor ongeldig te verklaar. Die kontrak is met Shabangu gesluit vir nuwe kantore vir die polisie in die Pretoriase middestad. Mahlangu-Nkabinde sê die kontrak is gesluit voor sy minister geword het. Sy sê sy het nie die kontrak onderteken nie. Mahlangu-Nkabinde het ook gesê dat beamptes in die departement ondersoek word in verband met die omstrede kontrak. Die openbare beskermer, Thuli Madonsela, het vroeër bevind dat die departement van openbare werke nie die korrekte tenderprosedures gevolg het met die aangaan van die kontrak nie. Madonsela het ŉ beroep gedoen op president Jacob Zuma om aksie te neem teen Mahlangu-Nkabinde en die nasionale polisiehoof, genl. Bheki Cele.